Miguel Ángel Asturias

Miguel Ángel Asturias () var ein guatemalansk forfattar og diplomat.

I 1967 fekk han Nobelprisen i litteratur for den såkalla Banantrilogien, med begrunninga «for dei fargerike litterære verka sine, med djupe røter i den nasjonale eigenarten og tradisjonane til Latinamerikas indianske folkeslag»."for his vivid literary achievement, deep-rooted in the national traits and traditions of Indian peoples of Latin America".Miguel Angel Asturias på nobelprize.org

mini|Miguel Ángel Asturias

 Liv 
Asturias studerte jus i heimlandet. Etter avslutta studiar grunnla han saman med vener ein folkehøgskole som gjorde det mogleg for fattigfolk å få utdanning. I 1923 reiste han til Europa for å studere politisk økonomi i London, men avbraut studiet etter få månader. I staden studerte han religion og folkeminnevitskap ved Sorbonne, spesielt dei før-kolumbiske kulturane i Latinamerika. Etter avslutta studiar gjorde han fleire reiser gjennom Europa. Det var på denne tida dei første litterære verka hans kom ut.

I 1933 vendte han tilbake til Guatemala. Etter at diktatoren Jorge Ubico blei styrta i 1944, gjekk Asturias inn i diplomatiet og blei året etter kulturattaché ved den guatemalske ambassaden i Mexico City og frå 1947 i Argentina. Han gav på denne tida ut fleire verk som ikkje kunne publiseras under diktaturet. Då regjeringa til president Jacobo Árbenz Guzmán blei styrta under eit kupp i 1954, trekte Asturias seg tilbake frå verva sine og gjekk i eksil i Argentina fram til 1962. Etter at det på ny blei halde frie val i Guatemala, blei han igjen diplomat for landet sitt og reiste til Paris som ambassadør. 

Miguel Ánge Asturias er gravlagd på gravlunden Père Lachaise i Paris.

 Virke 
Asturias er ein representant for magisk realisme i latinamerikansk litteratur og bearbeidar mytene og legendene til dei heimlege indianske folka i verka sine. Han tek òg opp dei sosiale, politiske og økonomiske forholda i Latinamerika, dei negative verknadene av diktatura og USA sin rolle i denne regionen.

 Referansar 

 Bakgrunnsstoff 

 Miguel Angel Asturias 
 Asturias på iaiweb1.iai.spk-berlin.de
 Biografi  på literaturaguatemalteca.org
 Nettstad om Banantrilogien  ved janvonbroeckel.de

Kategori:Guatemalanske forfattarar
Kategori:Diplomatar
Kategori:Nobelprisen i litteratur
Kategori:Guatemalanske nobelprisvinnarar